มีอาการเจ็บแบบแสบๆบริเวณก้นกก มีลักษณะบวมนิดหน่อยเวลานอนทับเหมือนกระดูกมันนูนออกมาเป็นมา2อาทิตย์แล้วไปหา ให้ยามากิน1อาทิตย์แล้วอาการไม่ดีขึ้นแถมยังปวดเนื้อปวดตัวขึ้นมาอีกควรทำอย่างไรดีค่ะ
สวัสดีค่ะ อาการเจ็บและบวมบริเวณก้นกบ หรือบริเวณกระดูกสันหลังส่วนปลายสุดนั้น อาจเกิดจาก1. อุบัติเหตุจากการลื่นล้มกระแทก หรือโดนกระแทกจากอุบัติเหตุอื่นๆ ซึ่งจะทำให้เนื้อเยื่อเกิดการฟกช้ำ จึงเกิดการบวมและปวดได้ หรืออาจทำให้ข้อบริเวณปลายสุดเคลื่อนหลุด ซึ่งจะมีอาการปวดมากร่วมด้วย2. การนั่งเป็นระยะเวลานานๆ จะทำให้เกิดอาการปวด และอาจบวมได้เล็กน้อย3. การมีเนื้องอกเกิดขึ้นที่บริเวณก้นกบ โดยอาจเป็นเนื้องอกของเนื้อเยื่อเกี่ยวพัน หรือเนื้องอกของกระดูก ซึ่งก็จะทำให้ก้นกบบวม คลำได้เป็นก้อนนูน อาจปวดหรือไม่ก็ได้4. มีการอักเสบติดเชื้อหรือเกิดเป็นฝีบริเวณเนื้อเยื่อเกี่ยวพันใต้ผิวหนัง ทำให้มีอาการเจ็บ ปวดและบวม อาจเห็นผิวหนังมีอาการบวมแดง และอาจทำให้มีไข้ หรือปวดเมื่อยเนื้อตัวได้หากได้ทานยาแก้ปวดติดต่อกันมานาน 1 สัปดาห์แล้ว อาการปวดไม่มีแนวโน้มดีขึ้น หรือเริ่มมีไข้ ปวดเมื่อยตัวดังกล่าว ควรกลับไปพบแพทย์เพื่อตรวจเพิ่มอีกครั้งค่ะหากมีประวัติของอุบัติเหตุก่อนที่จะมีอาการเจ็บและบวมที่ก้นกบดังกล่าว อาจต้องทำการเอ๊กซเรย์ว่ามีข้อกระดูกที่ก้นกบเคลื่อนหรือไม่ค่ะ หรือหากคลำได้เป็นก้อนชัดเขน ก็อาจต้องทำการเอ๊กซเรย์เช่นกันว่าเป็นก้อนเนื้องอกจริงหรือไม่ หรือหากมีไข้และลักษณะบ่งชี้ว่าน่าจะเป็นการติดเชื้อหรือมีฝีหนอง อาจต้องทำการเจาะผิวหนังตรวจดูว่ามีหนองหรือไม่ เป็นต้นค่ะ